കന്നി കിരീടം ചൂടി മെദ് വദേവ് തകര്ത്തെറിഞ്ഞത് ലോക ഒന്നാം നമ്ബര് താരത്തെ ന്യൂയോര്ക്ക്: ലാക ഒന്നാം നമ്ബര് താരം ജോക്കോവിച്ചിനെ അട്ടിമറിച്ച് റഷ്യയുടെ ഡാനില് മെദ് വദേവ് കരിയറിലെ ആദ്യ ഗ്രാന്ഡ്സ്ലാം കിരീടം ചൂടി. മത്സരത്തിന്റെ തുടക്കത്തില് തന്നെ ലീഡ് പുലര്ത്തി മുന്നേറിയ മെദ് വദേവ് ഒരു സെറ്റ് പോലും ജോക്കോവിച്ചിന് വിട്ടു നല്കിയില്ല. യു.എസ്. ഓപ്പണ് ടെന്നീസ് ഫൈനലിന് ഇറങ്ങുമ്ബോള് കരിയറിലെ ഉന്നതമായ രണ്ട് നേട്ടങ്ങളായിരുന്നു ജോക്കോവിച്ചിനെ കാത്തിരുന്നത്. കിരീടം നേടിയിരുന്നെങ്കില് ഏറ്റവും കൂടുതല് ഗ്രാന്ഡ്സ്ലാം നേടിയ പുരുഷതാരമാകാനും കലണ്ടര് സ്ലാം നേടാനും സെര്ബ് താരത്തിനാകുമായിരുന്നു. എന്നാല് അതെല്ലാം തട്ടിതെറിപ്പിച്ചാണ് മെദ് വദേവ് വിജയത്തിലെത്തിയത്. നിലവിലെ ലോക ഒന്നാം നമ്ബര് താരമായ ജോക്കോവിച്ച് 4 ഗ്രാന്റ്സ്ലാം സിംഗിള്സ് കിരീടങ്ങളും 2008 ബീജിങ് ഒളിമ്ബിക്സില് വെങ്കല മെഡലും നേടിയിട്ടുണ്ട്. ഒരു ഗ്രാന്റ്സ്ലാം സിംഗിള്സ് കിരീടം നേടുന്ന ആദ്യ സെര്ബിയന് കൂടിയാണ് ജോക്കോവിച്ച്. 2008ലെയും 2011ലെയും ഓസ്ട്രേലിയന് ഓപ്പണ് 2011ലെ വിംബിള്ഡണ്, യു.എസ്. ഓപ്പണ് എന്നിവ ജോക്കോവിച്ച് സ്വന്തമാണ്. ഒരു സെറ്റ് പോലും വിട്ടു കൊടുക്കാതെ 64, 64, 64 എന്ന സ്കോറിനായിരുന്നു മെദ് വദേവ് ചരിത്രം കുറിച്ചത്. 2019യുഎസ് ഓപ്പണ് ഫൈനലില് റഫാല് നദാലിനോട് കനത്ത പോരാട്ടത്തിനൊടുവില് കൈവിട്ട കിരീടം മെദ് വദേവ് ഇത്തവണ അനായാസം സ്വന്തമാക്കുകയായിരുന്നു.